armvectores/hy_wikipedia_2023 huggingface dataset:
Երրորդ աշխարհ

Երրորդ աշխարհ,  XX դարի երկրորդ կեսի քաղաքագիտական տերմին, որը ներառում է այն երկրները, որոնք ուղղակիորեն չէին մասնակցում սառը պատերազմին, այլ ուղեկցում էին սպառազինության մրցավազքում։ Ի սկզբանե ընդգրկում էր բոլոր երկրները, որոնք չէին միավորվել ԱՄՆ-ի սատելիտին («առաջին աշխարհ») կամ սոցիալիստական ճամբարին («երկրորդ աշխարհ»)։ Ներկայումս, հիմանականում, կիրառվում է որպես` «զարգացող երկրներ» հասկացության հոմանիշ, անկախ` պատմական իրավիճակից։


== Պատմություն ==
Ժամանակակից նշանակությամբ այս տերմինն առաջին անգամ օգտագործել է ֆրանսիացի գիտնական Ալֆրեդ Սովին` L’Observateur ամսագրում, 1952 թվականի օգոստոսի 14-ին, որտեղ նա երրորդ աշխարհի երկրները համեմատում էր ավանդական հասարակության երրորդ դասի հետ։ Ի սկզբանե այդ տերմինը վերաբերում էր այն երկրներին, որոնք սառը պատերազմի ժամանակ միավորված չէին ոչ` արևմտյան աշխարհին (ՆԱՏՕ), ոչ էլ` սոցիալիստական ճամբարին (Վարշավայի պայմանագրի կազմակերպություն)։ Երրորդ աշխարհը հանդիսանում է մրցակցության ասպարեզ՝ զարգացած տերությունների համար։ 1974 թվականից «երրորդ աշխարհի» հետ իրենց նույնականացնում էին մաոիստները, դատապարտելով՝ ԽՍՀՄ-ի այսպես կոչված «սոցիալ-իմպերիալիզմը» և «ռեվիզիոնիզմը»։ Չմիացած երկրների շարժումը երրորդ աշխարհը ինքնուրույն և միջազգային-քաղաքական ուժի փոխակերպման փորձ էր։ «Երրորդ աշխարհի»  երկրներին նաև անվանում են զարգացող երկրներ։ Այդ զարգացող երկրներն իրենց հերթին բաժանվում են երեք հիմնական խմբերի՝ ըստ տնտեսական զարգացման աստիճանի։ Ամենաթույլ զարգացածը Աֆրիկայի երկրներն են, միջին զարգացածը՝ Ասիայի երկրները, առավել զարգացածը՝ Լատինական Ամերիկայի երկրները։


== Առաջին և երրորդ աշխարհների միջև զարգացման դինամիկա ==
Ըստ սոցիալական գիտությունների դոկտոր, պրոֆեսոր, Ռուսաստանի պետական սոցիալական համալսարանի պրոռեկտոր Մ. Ի. Կոդինի տվյալների` «աղքատների և հարուստների միջև եկամուտների բացը մեծանում է։ Գիտության և տեխնոլոգիայի բուռն զարգացումը, զարգացած տնտեսությունը ընդգրկում է փոքր թվով պետություններ, որտեղ ապրում է այսպես կոչված` «ոսկե միլիարդ»-ը»։ Ռուսաստանի գիտությունների ակադեմիայի Սիբիրյան մասնաճյուղի պատմության դոկտոր Վլադիմիր Լամինը` ժողովրդագրության խնդիրներին նվիրված կոնֆերանսում ասել է, որ եթե «ոսկե միլիարդ»-ը չսկսեն իրապես բաժանել մոլորակի հարավի աղքատ երկրների միջև, ապա մոտ ապագայում ռեսուրսների համար կատաղի պատերազմներ կլինեն։
Գոյություն ունեն գլոբալիզացիայի այլ գնահատականներ։ Քլիոդինամիկայի հետևորդները կարծում են, որ վերջին տարիներին առաջին և երկրորդ աշխարհների միջև տնտեսական զարգացման մակարդակը հավասարեցնելու միտում է նկատվել։ Նրանց կարծիքով, դա գլոբալիզացիայի, ինչպես նաև երրորդ աշխարհի երկրների բնակչության կրթական մակարդակի բարձրացման արդյունք է։ Դրա հետ նեղ կապակցված են` ժողովրդագրական և սոցիալ-մշակութային գործընթացները, որոնց արդյունքում XX դարի 90-ական թվականներին երրորդ աշխարհի շատ երկրներ ունեցել են գրագիտության աճ, ինչը` մի կողմից խթանել է տնտեսական աճին, իսկ մյուս կողմից` նպաստեց ծնելիության մակարդակի կրճատմանը։ Այս բոլոր գործընթացների արդյունքում, վերջին տարիներին, երրորդ աշխարհի խոշոր երկրներում նկատվում է, որ մեկ շնչի հաշվով ՀՆԱ աճի տեմպերը շատ ավելի բարձր են, քան առաջին աշխարհի շատ երկրներում։ 


== Ծանոթագրություններ ==


== Տես նաև ==
Իմպերիալիզմ


== Արտաքին հղումներ ==
Երրորդ աշխարհի սահմանումը
Առաջին և երրորդ աշխարհների միջև առկա բացի կրճատում
Տորք Անգեղ (այլ կիրառումներ)

Տորք Անգեղ, կարող է վերաբերել՝

Տորք Անգեղ - նաև Տուրք կամ Անգեղյա, հայ առասպելաբանության մեջ աստված կամ դյուցազն, Հայկի ծոռը
Տորք Անգեղ - երկրաբանական բնության հուշարձան Հայաստանի Հանրապետությունում, որը քարե քանդակ է
Արեգ Սիմոնյան

Արեգ Միքայելի Սիմոնյան (հոկտեմբերի 27, 1939(1939-10-27), Թբիլիսի, Վրացական ԽՍՀ, ԽՍՀՄ), հայ մեխանիկոս։ Տեխնիկական գիտությունների դոկտոր (1988):
Միքայել Զաքարի Սիմոնովի որդին։


== Կենսագրություն ==
Արեգ Սիմոնյանը ծնվել է 1939 թվականի հոկտեմբերի 27-ին, Թբիլիսիում։ 1961 թվականին ավարտել է Երևանի պոլիտեխնիկական ինստիտուտը։ 1980-1989 թվականներին եղել է ՀՀ ԳԱԱ բաղադրյալ նյութերի կոնստրուկտորատեխնոլոգիական բյուրոյի փոխտնօրեն, 1989 թվականից՝ Մեխանիկայի ինստիտուտի առաջատար գիտաշխատող։
Աշխատանքները վերաբերում են մետաղների, բաղադրյալ նյութերի սողքի տեսությանը, կառուցվածքներում դրանց կիրառմանը։ Մշակել է միաբյուրեղային կառուցվածքների բյուրեղային առանցքների լավարկային ուղղվածության ընտրության մեթոդ։


== Անդամակցություն ==
Հայկական տեխնոլոգիական ակադեմիայի անդամ (2000)։


== Երկեր ==
Некоторые вопросы ползучести, Е., 1999.


== Ծանոթագրություններ ==
Մարիոն Տորան

Մարիոն Տորան (ապրիլի 17, 1992(1992-04-17), Շալոն ան Շամպայն), ֆրանսիացի ֆուտբոլիստ, որը ներկայումս խաղում է և ավագն է Ֆրանսիայի ֆուտբոլի կանանց առաջնության Մոնպելյե կանանց ֆուտբոլային ակումբում։ Տորանը կարող է խաղալ և որպես պաշտպան, և որպես կիսապաշտպան և ղեկավարել է Ֆրանսիայի ֆուտբոլի կանանց ազգային հավաքականի իր երիտասարդական խմբակները։


== Կարիերա ==
Տորանը դարձել է Montpellier HSC ակումբի անդամ Մարսելից ժամանելուց հետո, 13 տարեկանում։ Նրա ընտանիքում զբաղվել են ֆուտբոլով, մասնավորապես, ավագ եղբայրը նախկինում ընտրվել էր Ֆրանսիայի ֆուտբոլի առաջնության համար Օսերից։ Նա արագորեն հարմարվել է իրավիճակի փոփոխությանը, Մոնպելյեի կազմում արժանանալով մինչև 16 տարեկանների գավաթին (Coupe Fédérale 16 ans)՝ որը հետևել է Juvisy-ի (Paris FC (կանայք)) 6–0 պարտությանը։ 2008 թվականի մայիսի 1-ին նա առաջին անգամ խաղացել է ավագ թիմում, խաղալով լրիվ 90 րոպե՝ 1–2 հաշվով պարտության մատնելով Hénin-Beaumont ակումբին։ Նա մրցաշրջանն ավարտել է չորս ելույթներով։ Ֆուտբոլի կանանց Ֆրանսիայի 2008-2009 թվականների առաջնությունում Տորանի խաղային ժամանակն անցել է ութ խաղից, որն ընդգրկում է հինգ մեկնարկ։ Նա ներկայացել է նաև գավաթի երկու մրցախաղերում, որն ընդգրկում էր Լե Մանի հետ ամբողջ եզրափակիչ խաղը՝ օգնելով Մոնպելյեին դառնալ ֆուտբոլի Ֆրանսիայի գավաթի գավաթակիր։
Տորանը ֆուտբոլի կանանց Ֆրանսիայի առաջնության 2009-2010 մրցաշրջանում ստացել էր 4 համարի վերնաշապիկ և մեկնարկային վիճակ Սառա Մ'Բարեկի ղեկավարած հավաքականում։ Նա ակումբում հիմնական խաղացող է դարձել՝ նոր ստեղծված ՈՒԵՖԱ-ի Կանանց չեմպիոնների լիգայում, հանդես գալով չորս խաղերում՝ օգնելով ակումբին հասնել հիմնական մրցափուլ։


== Միջազգային կարիերա ==
Տորանն ակտիվ է եղել ազգային հավաքականի կանանց խմբում։ Նա արժանացել է գավաթների մինչև 16 և մինչև 17 տարեկանների կանանց թիմերի հետ։ Նա մինչև 16 տարեկանների ավագի պաշտոն է ստացել Պակո Ռուբիոյի ղեկավարությամբ 2008 թվականի ֆուտբոլի կանանց հյուսիսային գավաթի խաղերում։ Մրցախաղում Ֆրանսիան հասավ եզրափակիչ, պարտվելով Գերմանիայի կանաց հավաքականին 
0–5 հաշվով։ Նրա ավագության ժամանակ մինչև 17 տարեկանների թիմը իր ազգը ներկայացրեց ՈՒԵՖԱ-ի մինչև 17 տարեկանների 2009 թվականի առաջնությունում, որտեղ Ֆրանսիան գրավել է երրորդ հորիզոնականը։ Տորանը մինչև 17 տարեկանների թիմում իր միակ գոլը խփել է Հայաստանի ֆուտբոլի կանանց հավաքականի հետ ընտրական փուլի խաղում՝ պարտության մատնելով 16–0 հաշվով։


== Կարիերայի վիճակագրություն ==


== Ակումբային ==
2016 սեպտեմբերի 1-ի դրությամբ


== Ծանոթագրություններ ==


== Արտաքին հղումներ ==
Վիճակագրություն FIFA-ի կայքում(անգլ.)
Profile (Ֆրանսերեն) Մոնպելյե-ում
Player French football stats (Ֆրանսերեն) footofeminin.fr-ում
Վիլեր Կանիվե

Վիլեր Կանիվե (ֆր.՝ Villers-Canivet), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 716 մարդ, բնակչության խտությունը` 58.50 մարդ/կմ²։ Բնակավայրը զբաղեցնում է 12.24 կմ² տարածք։


== Աշխարհագրություն ==
Գտնվում է Փարիզ քաղաքից 195 կմ արևմուտք, Կան քաղաքից` 29 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 455 աշխատունակ (15-64 տարեկան)  բնակիչ, որոնցից ակտիվ էին 356-ը, իսկ ոչ ակտիվները` 99։ Ակտիվության ցուցանիշը կազմում է 78,2 %։ 356 աշխատունակ մարդկանցից աշխատել է 341 անձ (190 տղամարդ և 151 կին)։ Գործազուրկ են եղել 15 անձ (8 տղամարդ և 7 կին)։ 99 անաշխատունակներից 31-ը եղել են աշակերտներ կամ ուսանողներ, 28-ը` թոշակառուներ, իսկ 40-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մեծ Խանչալի

Մեծ Խանչալի (վրաց.՝ დიდი ხანჩალი-Դիդի Խանչալի), հայաբնակ գյուղ Վրաստանի Սամցխե-Ջավախեթի մարզի Նինոծմինդայի մունիցիպալիտետում։ 


== Աշխարհագրություն ==
Մեծ Խանչալի բնակավայրը գտնվում է մունիցիպալիտետի վարչական կենտրոն Նինոծմինդա քաղաքից 2 կմ հարավ, իսկ Ախալքալաք քաղաքից՝ ուղիղ գծով 19 կմ դեպի հարավ-արևելք։ Գյուղը տեղակայված է Խանչալի լճի հարավարևելյան ափից ոչ հեռու և ծովի մակարդակից բարձր է 1940-1980 մ։


== Պատմություն ==
Մեծ Խանչալի գյուղը հանդիսանում է Ջավախքի հայաբնակ բնակավայրերից։ 
Մեծ Խանչալիի ներկայիս բնակիչների նախնիները բնակության նպատակով այստեղ են հաստատվել 1829-1830 թվականներին՝ տեղափոխվելով Էրզրումի նահանգի Հինձք գյուղից։ 
Հայտնի է, որ մինչև 1847 թվականին գավառի տարածքում ռուս դուխոբորների բնակեցումը Խանչալի բնակչությունն ունեցել է ընդարձակ հողատարածքներ։ Ռուս վերաբնակիչների գալուց հետո գյուղի բնակիչներից վերցվել են այն տարածքներից, որտեղ հիմնվել են Սպասովկա, Օրլովկա, Բոգդանովկա գյուղերը։
Հայտնի է, որ Երկրորդ համաշխարհային պատերազմին Խորհրդային Միության կազմում Մեծ Խանչալի գյուղից մասնակցել է 202 հոգի, որոնցից 72-ը զոհվել է։


=== Պատմամշակութային հուշարձաններ ===


==== Սուրբ Աստվածածին եկեղեցի ====
Մեծ Խանչալի գյուղում է գտնվում Սուրբ Աստվածածին անունը կրող եկեղեցին, որի հիմնադրման ստույգ թվականը հայտնի չէ։ Ըստ հուշարձանագետ Սամվել Կարապետյանի՝ ներկայիս եկեղեցին, ըստ ամենայնի, կառուցվել է հին եկեղեցու տեղում կամ հիմնովին վերակառուցվել հնի հիման վրա։ Հայտնի է, որ հին եկեղեցին դեռևս 1830-ական թվականներին գոյություն է ունեցել։ Ներկայիս եկեղեցին իր պատմության ընթացքում մի քանի անգամ վերանորոգման է ենթարկվել։ Ճարտարապետական տեսակետից այն քարաշեն, փայտածածկ կառույց է։ Կառուցված է սրբատաշ և կոփածո բազալտից, իսկ քարերը իրար ամրացված են կրաշաղախով։ Ունի 19,67 x 11,68 մ արտաքին չափեր։ Տանիքը պահում են 3 զույգ փայտե սյուները։ Մուտքը արևմտյան ճակատի կողմից է։ Սրահի լուսավորությունն ապահովվում են 10 լուսամուտները։


==== Սուրբ Մինաս սրբատեղի ====
Մեծ Խանչալի գյուղի սրբատեղիներից է Սուրբ Մինաս սրբավայրը, որտեղ պահպանվում են 5-ից 7-րդ դարերով թվագրվող քառակոթողի խաչազարդ պատվանդան ու կոթողի մի բեկոր։ Պատվանդանն ունի 100 x 81 սմ չափեր, իսկ բեկորը՝ 78 x 33 x 29 սմ։


==== Սուրբ Գևորգ սրբատեղի ====
Մեծ Խանչալի գյուղի բնակչության համար սրբատեղիներից մեկը Սուրբ Գևորգ անունը կրող սրբավայրն է։ Այն գտնվում է գյուղի մոտակայքում գտնվող բլրի վրա։


==== Գերեզմանոց ====
Մեծ Խանչալի գյուղի պատմական գերեզմանոցը գտնվում է բնակավայրի հյուսիսային եզրին։ Հուշարձանագետ Սամվել Կարապետյանի ուսումնասիրությունների ժամանակ հայտնաբերվել են 19-րդ դարին բնորոշ տապանաքարեր։


== Բնակչություն ==
Մեծ Խանչալի գյուղի ներկայիս բնակիչների նախնիները 1829-1830 թվականներին փոխադրվել են Էրզրումի նահանգի համանուն գավառի Հինձք գյուղից։ Սկզբում նրանք տեղափոխվել են դեպի Ախալցխայի  մոտ գտնվող Սազել գյուղը, որտեղից էլ բնակություն հաստատելու նպատակով տեղափոխվել են Խանչալի գյուղ։


== Տես նաև ==
Ջավախք


== Ծանոթագրություններ ==
Ցեֆեոս (համաստեղություն)

Ցեֆեոս (լատ.՝ Cepheus), Երկնքի հյուսիսային կիսագնդի համաստեղություն, որն ունի անկանոն հնգանկյան տեսք։ Համաստեղության հարավային մասը գտնվում է Ծիր Կաթինում։ Երկնքում զբաղեցնում է 587,8 քառակուսի աստիճան տարածք, պարունակում է անզեն աչքով տեսանելի 148 աստղ։
Ցեֆեոսի կողմում պրեցեսիայով պայմանավորված, գտնվում է աշխարհի հյուսիսային բևեռը։ Ալրայի (γ Cep) աստղը բևեռին մոտ է 3100, Ալֆիրկը (β Cep)՝ բևեռին մոտ կլինի 5100-6500, իսկ Ալդերամինը (α Cep)՝ 8500։


== Աստղեր ==
Ցեֆեոս համաստեղությունը պայծառ աստղեր չունի։ Ամենապայծառ աստղը՝ α Сер, Ալդերաին (2,44m).
δ Cep աստղը նախատիպ է ծառայել փոփոխական աստղերի ամբողջ դասի՝ ցեֆեիդների համար։ Այն փոխում է իր պայծառությունը 3,5-ից մինչև 4,4m 5,37 օր միջակայքում։ Աստղի փոփոխականությունը հայտնաբերվել է 1784 թվականին անգլիասի սիրողական աստղագետ Ջոն Հուդրայքի կողմից։ Մեկ այլ հայտնի փոփոխական աստղը՝ Ալֆիրկը, նախատիպ է դարձել փոփոխական տիպի Ցեֆեոսի β տեսակի համար, միջակայքն ընդամենը 0,19 օր է (չորս ու կես ժամ), իսկ ամպլիտուդն ընդամենը 0,05m։
Այս համաստեղությունում են գտնվում անզեն աչքով տեսանելի հիպերհսկաներ՝

μ Cep-ը հայտնի է որպես «Հերշելի նռնային աստղ» շնորհիվ իր մուգ կարմիր գույնի։ Սա կիսականոնավոր փոփոխական աստղ է, որի պայծառությունը փոփոխվում է 3,4m-5,1m միջակայքում։ Չափերով Ցեֆեոսի μ-ն երկնքի ամենախոշոր աստղերից է, նրա շառավիղը հավասար է 11,8 աստղագիտական միավորի։
Ցեֆեոսի VV խամրած կրկնակի աստղ 20,34 տարի պարբերությամբ։ Նրա գլխավոր բաղադրիչը կարմիր հսկան է, որի տրամագիծը 1200 անգամ մեծ է Արեգակի տրամագծից։
HR 8164 (5,66m).
Կրյուգեր 60 կրկնակի աստղ 10m, բաղկացած երկու կարմիր թզուկներից։ Այն գտնվում է Երկիր մոլորակից ընդամենը 13 լուսային տարի հեռավորության վրա։


== Ուշագրավ օբյեկտներ ==
NGC 188 աստղային կուտակում։ Գալակտիկայի ցրված աստղային կուտակումներից ամենահներից մեկը (5 միլիարդ տարի)։
NGC 6946՝ պարուրաձև գալակտիկա, որում բացահայտվեցին 7 գերնոր աստղեր (ավելին քան յուրաքանչյուր այլ գալակտիկայում)։


== Պատմություն ==
Հին համաստեղություն։ Հույները այն վերագրում էին Եվդոկսին, բայց նա, հավանաբար, պարզապես առաջին համնաստեղության նկարագիրն է։ Համաստեղությունը ներառված է Կլավդիոս Պտղոմեոսի «Ալմահեսթում»։
Եթովպիական առասպելական Ցեֆեոս (Կեֆեոս) կայսրը Կասիոպեայի ամուսինն ու Անդրոմեդայի հայրն էր։
Արաբական քարտեզներում համաստեղությունը կրում է Ալ-Մուլթագիբ անվանումը, որ նշանակում է «հրեղեն» կամ «վառվռուն»։ Մի ոտքով հերոսը հենված է բևեռին, մյուսով՝ Փոքր արջին։ Նրա գլխին չալմա կա և թագ։ Մի ձեռքին նա բռնած է իր վերարկուն, մյուսով իր արքայական գավազանը։


== Ուսումնասիրությունը ==
Ցեֆեոսը տեղակայված է Կասիոպեի ու Փոքր Արջի միջև։ Ցեֆեոսի α-ն գտնվում է Կասիոպեի α-ն և β-ն միացնող ուղղի վրա, չորս անգամ ավելի մեծ հեռավորության վրա, քան այդ աստղերի հեռավորությունն է։
Ուսումնասիրման լավագույն պայմանները հուլիս-սեպտեմբեր ամիսներն են։


== Տե՛ս նաև ==
Ցեֆեոս համաստեղության աստղերի ցանկ


== Ծանոթագրություններ ==


== Արտաքին հղումներ ==
WIKISKY.ORG: Ցեֆեոս
Աստղաառասպել։ Ցեֆեոս
Կեսկին

Կեսկին, գյուղ Արևմտյան Հայաստանում, Կիլիկիայի Ադանայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականին Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Խարաիս դե լա Վերա

Խարաիս դե լա Վերա (իսպ.՝  Jaraíz de la Vera), բնակավայր և մունիցիպալիտետ Իսպանիայում՝ Կասերեսի ենթարկման տակ՝ Էստրեմադուրա համայնքի տարածքում։ Մունիցիպալիտետը գտնվում է Լա Վերա շրջանում։ Տարածքը կազմում է 63 կմ2։ Բնակչությունը 2010 թվականի տվյալներով կազմել է 7752 մարդ։ Ադմինիստրատիվ կենտրոնից գտնվում է 120 կմ հեռավորության վրա։


== Արտաքին հղումներ ==
Պաշտոնական կայքը Archived 2016-10-02 at the Wayback Machine.
Սուրբ Երրորդություն եկեղեցի (Կուլիկամ)

Անվան այլ կիրառումների համար տե՛ս՝ Սուրբ Երրորդություն եկեղեցի (այլ կիրառումներ)Կուլիկամի Սուրբ Երրորդություն եկեղեցի, հայկական եկեղեցի` Ջավախքում, Ախալքալաքի Կուլիկամ գյուղում։


== Պատմական ակնարկ ==
1841 թվականին «Սուրբ Կարապետ» անունով հիշատակվող եկեղեցին, հետագա բոլոր տարիներին հայտնի է «Սուրբ Երրորդություն» անունով։ 1860-ական թվականներին, Կուլիկամ գյուղի վերաբնիկները ձեռնամուխ են եղել հին եկեղեցու տեղում նոր շենք կառուցելու գործին, սակայն աշխատանքները ընդհատվել են նյութական սղության պատճառով. «...ունի մի հին քանդված եկեղեցի, որ գիւղացիների բաղդաւոր ժամանակը նորոգվեցավ մինչև կէսը, բայց երբ բազմացան նրանց գլխին կալուածատէրերի ճնշումները, նրանք այլևս ոյժ չունեցան շարունակել իրանց տաճարի վերանորոգութեան գործը...»։ 1878 թվականի մի վավերագրում նշված է, թե Կուլիկամը զուրկ էր եկեղեցուց (նկատի է առնված ծխական եկեղեցի չլինելը)։ Այնուամենայնիվ, կուլիկամցիները կարողանում են ամբողջացնել շինարարությունը և օրինակ, 1884 թվականին այն արդեն գործել է։
Սուրբ Երրորդություն եկեղեցին ցայժմ կանգուն է։ Արևմտյան ճակտոնի գագաթին կառուցված է վեց միակտոր սյուների վրա բարձրացող զանգակատունը։ Միակ մուտքը բացված է արևմտյան ճակատից։ Եկեղեցու արևելյան ճակատին ագուցվել է գյուղի հայոց գերեզմանոցից տեղափոխված արձանագիր մի խաչքար. «ՅԻՇԱՏԱԿ Է ԽԱՉՍ | (ՀԱ)ՅՐՆ ՄՈՒՐԱԴԲ...ԾՆՈՂԻՆ...»։ Գյուղի եկեղեցու այժմյան մուտքի պատին գրված է. «ԿՈՒԼԻԿԱՄԻ ՍՈՒՐԲ ԵՐՐՈՐԴՈՒԹՅՈՒՆ ԵԿԵՂԵՑԻ ԿԱՌ...1865 թ. ՎԵՐԱԿԱՌ...2000 թ.»։


== Աղբյուրներ ==
Ս.Կարապետյան «Ջավախք»Կուլիկամ գյուղի եկեղեցու մասին Archived 2016-03-05 at the Wayback Machine.
Ստեղծագործական ճգնաժամն ինքնուրույն հաղթահարելու անհաջող փորձ

Ստեղծագործական ճգնաժամն ինքնուրույն հաղթահարելու անհաջող փորձ (անգլ.՝ The unsuccessful self-treatment of a case of “writer’s block”), հոգեբան Դենիս Ափերի հումորային գիտական աշխատանքը ստեղծագործական ճգնաժամի մասին։ Բացի ամսագրի ձևավորումից պարունակում է միայն անվանումը և հումորային ծանոթագրություններ։ Տպագրվել է 1974 թվականին գրախոսվող «Journal of Applied Behavior Analysis» գիտական ամսագրում և համարվում է ամենակարճ գիտական հոդվածը և գիտական հումորի դասական նմուշ։ Մտել է հոգեբան-բիհեյվորիստների գիտական ֆոլկլոր և քաղվածվել է 10 անգամից ավել, այդ թվում՝ միանգամայն լուրջ աշխատանքներում՝ նվիրված տեքստեր գրելու վախը թեթևացնելու համար կոգնիտիվ-վարքային թերապիայի կիրառմանը կամ օրինակ ViennaRNA Package 2.0 կենսաինֆորմատիկայի ծրագրերի փաթեթի նկարագրության մեջ Ափերի հոդվածին հղում է կատարված միայն այն խոստովանությունից հետո, որ փաթեթը երկար ժամանակ պատշաճ կերպով չի նկարագրվել։
Ըստ Ափերի՝ այդ հոդվածը գրելու միտքը նրա մոտ ծագեց միայն որպես կատակ «Journal of Applied Behavior Analysis» խմբագրության համար, որը համարվում է ամենախիստ գիտական և լուրջ ամսագրերից մեկը հոգեբանության ոլորտում, որտեղ դժվար է հրատարակվելը․ անցյալում այն 2 անգամ մերժել էր Ափերի աշխատանքները։ Ուղարկված փաթեթը ներառում էր նամակ և հոդված, որը բաղկացած էր վերնագրից, հեղինակի անունից և 8 մաքուր թերթից։ Ստանալով տպագրման ենթակա հոդվածի ստանդարտ նամակը՝ Դենիսը զարմացավ, որ խմբագրությունը հումորի զգացում ունի։ Հեղինակին հոդվածի հետ ուղարկվեց նաև գրախոսողի արձագանքը։

Հոդվածի հումորի յուրօրինակ առանձնահատկությունը նաև այն է, որ այն իրենից ներկայացնում է «բացասական արդյունքի» հրատարակման հազվագյուտ դեպք․ ինչպես գիտակցվել է միայն 20-րդ դարի կեսերից՝ միայն այնպիսի աշխատանքների հրատարակման տենդենցը, որոնք դրական արձագանքներ ունեն, գիտական գրականության մեջ հանգեցնում է աղճատման։ Ինչպես գրում է Ափերն իր հուշերում՝ հոդվածը տպագրվելուց հետո 30 տարիների ընթացքում նա իր գործընկերներից հոդվածը վերատպելու հարյուրավոր խնդրանքներ է ստացել։ Հոդվածը հումորային «գիտական բանավեճերի» առիթ է հանդիսացել․ երևան են եկել մի քանի նմանօրինակ տպագրված հումորային գիտական աշխատանքներ, որոնք կրկնում էին (անհաջողության տարբեր աստիճաններով) և ընդարձակում հեղինակի ուսումնասիրությունները մինչև մուլտիկենտրոնական միջմշակութային, ինչպես նաև խնդրի այլ կողմերն ուսումնասիրող, ինչպիսիք են՝

խնդրի՝ գրական ակնարկը կազմող
նմանօրինակ արդյունքով ստեղծագործական ճգնաժամը հաղթահարելու խմբակային մեթոդներն ուսումնասիրող
ինչպես նաև հրատարակված արդյունքների մետավերլուծությունը կատարող։Ավելի լուրջ ընդհանուր և գիտական գրական վարպետություն ուսուցանող գրքերում այս հոդվածը դիտվում է որպես ստեղծագործական ճգնաժամի խորհրդանիշ, որը ներկայացվում է դատարկ էջի տեսքով, ինչպես նաև դիտվում է որպես տեքստի հակիրճության պարադոքսային նմուշ, որին անհրաժեշտ է ձգտել։


== Ծանոթագրություններ ==


== Գրականություն ==
Upper D. 74. Writer's Block // Long Story Short: A Memoir. — iUniverse, 2007. — С. 146—147. — ISBN 9780595694556


== Արտաքին հղումներ ==
Upper Dennis The unsuccessful self-treatment of a case of "writer's block"(անգլ.) // Journal of Applied Behavior Analysis. — Fall 1974. — Т. 7. — № 3. — С. 497. — ISSN 0021-8855. —  — PMID 16795475.
Ալմեխիխար

Ալմեխիխար (իսպ.՝ Almegíjar), բնակավայր և մունիցիպալիտետ Իսպանիայում։ Գտնվում է Գրանադա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Ալպուխարա Գրանադինա շրջանում։ Տարածքը կազմում է 30 կմ2։ Բնակչությունը՝ 401 մարդ (2010 թվականի տվյալներով)։


== Արտաքին հղումներ ==
Situación de Almegíjar
Ծաղկած փշալարեր

Ծաղկած փշալարեր, Գուրգեն Մահարու ինքնակենսագրական վիպակներից։ Առաջին անգամ տպագրվել է 1971-72 թվականներին Բեյրութում Ա. Ծառուկյանի «Նաիրի» շաբաթաթերթում։ Առանձին գրքում հրատարակվել է դարձյալ Բեյրութում 1986 թվականին։
Վիպակի բնաբանն է՝ «Ու երգում էին փշալարերը, իսկ նրանց երգը ժանգոտ էր ու արյունոտ, իսկ արյունը սև էր»։


== Նախապատմություն ==
Գուրգեն Մահարու բազմաթիվ ստեղծագործություններ ինքնակենսագրական բնույթի են։ Նրա «Մանկություն» (1928), «Պատանեկություն» (1929-1930), «Երիտասարդության սեմին» (գրվել է 1952-1955 թվականներին՝ երկրորդ աքսորի տարիներին) եռագրությունն արտացոլում է հեղինակի կյանքը մինչ 1920 թվականը։ «Երիտասարդություն» վեպը պիտի արտացոլեր 1920-1936 թվականների իրադարձությունների շղթան։ Վեպը գրվել է 1968 թվականին, սակայն մնացել է կիսատ։ «Ծաղկած փշալարեր» վիպակը կոչված էր շարունակելու հեղինակի կենսապատումը սկսած 1936 թվականից և հասցներ մինչև 1947 թվականը՝ ընդգրկելով գրողի առաջին աքսորի տարիները։
Իր կյանքի այս հնգապատումի գրված էջերով Գուրգեն Մահարին վերակենդանացնում է հանրային, ազգային, քաղաքական, մշակութային իրադարձությունների բարդ պայմաններում մարդկային սերունդներին վիճակված մի ամբողջ ժամանակաշրջանի որքան անձնական, նույնքան էլ անանձնական կյանքի հավաստի պատմությունը։ Անմռունչ, ինքնակեղեքման գնով վերականգնված մի այդպիսի անխարդախ վավերագիր է «Ծաղկած փշալարեր» վիպակը։


== Սյուժե ==
1936 թվականին Գուրգեն Մահարուն ձերբակալում են։ Երկու տարի անց երեք րոպեանոց դատավարության արդյունքում նրան դատապարտում են 10 տարվա ազատազրկման ու աքսորում։
Աքսորի տարիներին Մահարին աշխատել է բրուտանոցում։ Նրա հետ աշխատում են Աշոտ դային, լիտվացի Իոնասը, ադրբեջանցի նախկին կառապան Մամոն, Բեռլինի նկարչական ակադեմիայի նախկին ուսանողուհի, քանդակագործ Լյուդմիլա Շարթը և այլք։


== Ծանոթագրություններ ==
Նովոլազարևկա

Նովոլազարևկա (ուկրաիներեն՝ Новолазарівка), գյուղ Ուկրաինայի Նիկոլաևի մարզի Կազանկայի շրջանում։ Հիմնադրվել է 1885 թվականին։
2001 թվականի տվյալներով Նովոլազարևկա գյուղում բնակվում էր 701 մարդ։ Բնակավայրը զբաղեցնում է 1095 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Mi Reflejo

Mi Reflejo, ամերիկացի երգչուհի Քրիստինա Ագիլերայի երկրորդ ստուդիական և առաջին իսպանալեզու ալբոմը, թողարկվել է 2000 թվականի սեպտեմբերի 12-ին։ Երգերի մեծամասնությունը գրել է Ռուդի Պերսը։ Ալբոմն ներառում է Քրիստինայի հիթերի հինգ իսպանալեզու տարբերակ և վեց նոր երգ։
Ալբոմի հետ միասին լույս տեսավ 2 սինգլ («Pero Mi Acuerdo De Ti» և «Falsas Esperanzas»), որոնք նպաստեցին «Mi Reflejo» ալբոմի վաճառքին (ամբողջ աշխարհում 3 միլիոն օրինակ)։


== Տեղեկություններ ալբոմի մասին ==
Ագիլերայի մենեջերը՝ Կերցը, ասում էր, որ Քրիստինան իսպանալեզու ալբոմի ձայնագրման մասին ավելի շուտ էր մտածում, քան իր դեբյուտային ալբոմի մասին։ 2000 թվականին Ագիլերան Ռուդի Պերսի հետ Մայամիում կատարեց մի քանի ձայնագրություն։ Քրիստինան հասկանում էր իսպաներեն, քանի որ մինևչ հինգ տարեկան դառնալը խոսում էր իսպաներեն։ Նրա հայրը՝ Ֆաուստո Ագիլերան, էկվադորացի էր, իսկ մայրը գերազանց տիրապետում էր իսպաներենին։ Ավելի ուշ Պերսը ասում էր, որ Քրիստինան անկասկած ունի լատինական արմատներ։
Սկզբում ալբոմն ուզում էին անվանել «Latin Lover Girl», բայց հետո ալբոմն անվանեցին «Mi Reflejo»։
Բացի Ագիլերայի իսպանական հիթերից, ալբոմը ներառում էր նաև հինգ նոր երգ և մեկ ազգային իսպանական բալլադ՝ «Contigo En La Distancia»։ Մնացած հինգից չորսը՝ «Si No Te Hubiera Conocido», «El Beso Del Final», «Pero Mi Acuerdo De Ti» և «Cuando No Es Contigo», գրվել են Ռուբի Պերեսի կողմից։
«Falsas Esperanzas» երգը գրվել է Խորխե Լուիս Պիլոտոյի կողմից։ Ագիլերան դուետի համար Պուետրո Ռիկոյից հրավիրեց երիտասարդ կատարող Լուիս Ֆենսին։ Նրանք միասին կատարեցին «Si No Te Hubiera Conocido» բալլադը։
Քրիստինա Ագիլերայի առաջին իսպանալեզու ալբոմը ամերիկյան ամսագրի «Billboard» հիթ շքերում զբաղեցրեց 27-րդ հորիզոնականը։ ԱՄՆ-ում 2009 թվականի վերջում վաճառվեց ձայնագրությունների 480 000 օրինակ։
«Mi Reflejo» ալբոմը դարձավ «Լատինական Գրեմմի» մրցույթում «Կանացի լավագույն պոպ-վոկալ կատարում» անվանակարգում հաղթող։


== Ստեղծագործությունների ցանկ ==


== Սինգլեր ==
«Pero Mi Acuerdo De Ti»
Թողարկման ամսաթիվ։ 2001
«Falsas Esperanzas»
Թողարկման ամսաթիվ 2001


== Ծանոթագրություններ ==
Զաարբրյուքեն

Զաարբրյուքեն (գերմ.՝ Saarbrücken), քաղաք Գերմանիայում, Սաար գետի ափին։ Սաար երկրի վարչական կենտրոնն է։ 1977 թվականի տվյալներով բնակչությունը կազմել է 201,6 հազար մարդ։ Միջազգային նշանակության տրանսպորտային հանգույց է, Սաարի ածխային ավազանի կենտրոնը։ Զարգացած է սև մետալուրգիան, ընդհանուր և տրանսպորտային մեքենաշինությունը, քիմիական, պոլիգրաֆ արդյունաբերությունը։ Կան սննդհամի և թեթև արդյունաբերության ձեռնարկություններ։ Ունի համալսարան, կոնսերվատորիա։ Տոնավաճառների կենտրոն է։


== Ծանոթագրություններ ==
Գոլիե Բուգրի (Բագաևսկի շրջան)

Գոլիե Բուգրի (ռուս.՝ Голые Бугры), գյուղակ (խուտոր) Ռուսաստանի Դաշնության Ռոստովի մարզի Բագաևսկի շրջանում։ Մտնում է Բագայևսկի գյուղական համայնքի կազմի մեջ։ Բագաևսկայա շրջկենտրոնից գտնվում է 6 կմ հեռավորության վրա։
Կվասով (գյուղ, Գորոխովի շրջան)

Կվասով (ուկրաիներեն՝ Квасів), գյուղ Ուկրաինայի Վոլինի մարզի Գորոխովի շրջանում։ Հիմնադրվել է 1577 թվականին։
2001 թվականի տվյալներով Կվասով գյուղում բնակվում էր 575 մարդ։ Բնակավայրը զբաղեցնում է 17,46 կմ² տարածք։ Բնակչության խտությունը կազմում էր 32,93 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էլ Կամպիլյո (Վալյադոլիդ)

Անվան այլ կիրառումների համար տե՛ս՝ Էլ Կամպիլյո (այլ կիրառումներ)Էլ Կամպիլյո (իսպ.՝ El Campillo), մունիցիպալիտետ Իսպանիայում։ Գտնվում է Վալյադոլիդ պրովինցիայում (Կաստիլիա և Լեոն ինքնավար համայնքում)։ Մունիցիպալիտետը գտնվում է Տիեռա դե Մեդինա շրջանում։ Տարածքը կազմում է 32,84 կմ2։ Բնակչությունը՝ 235 մարդ (2010 թվականի տվյալներով)։ Պրովինցիայի վարչական կենտրոնից գտնվում է 9 կմ հեռավորության վրա։
Nova Cinema

Nova Cinema, չեխական թվային հեռուստաալիք։ Սկսել է հեռարձակվել 2007 թ. դեկտեմբերի 1-ից։ Հեռուստաալիքը հասանելի է թվային հեռուստատեսային կայանների, նաև ալեհավաքային և կաբելային հեռուստատեսությամբ։


== Տես նաև ==
TV Nova
Nova Sport
Fanda TV
Smíchov TV


== Արտաքին հղումներ ==
Պաշտոնական կայք (չեխ.)
Մոլլա Մահմեդ (Էրզրումի գավառ)

Մոլլա Մահմեդ, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 40 կմ հարավ-արևելք, Արաքսի ձախակողմյան վտակներից մեկի ափին։


== Բնակչություն ==
XX դարի սկզբին ուներ 10 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Բողազ Մեծ

Բողազ Մեծ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ինշակովկա

Ինշակովկա (ռուս.՝ Иншако́вка), գյուղ Ռուսաստանի, Լիպեցկի մարզի Լեբեդյանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օլմստեդ շրջան (Մինեսոտա)

Օլմստեդ շրջան (անգլ.՝ Olmsted County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 1,691 կմ² է, բնակչությունը՝ 144,248 մարդ (2000 թ. տվյալներով)։ Շրջկենտրոնն է Ռոչեստեր բնակավայրը։ Կազմավորվել է 1855 թ.։
Փայլակ Մանուկյան

Անվան այլ կիրառումների համար տե՛ս՝ Մանուկյան (այլ կիրառումներ)Փայլակ Սարգսի Մանուկյան (դեկտեմբերի 14, 1909(1909-12-14), Կարս, Կարսի մարզ, Կովկասյան երկրամաս, Ռուսական կայսրություն - հունվարի 25, 1993(1993-01-25), Երևան, Հայաստան), հայ խորհրդային ճարտարապետ, ՀԽՍՀ վաստակավոր շինարար (1961)։ 


== Կենսագրություն ==
Ավարտել է Երևանի պոլիտեխնիկական ինստիտուտի շինարարական ֆակուլտետը (1935)։
Ստեղծագործություններից են՝ 

Լենինականի (1933), Աշտարակի (1949), Ջերմուկի (1952) գլխավոր հատակագծերը, բնակելի և վարչական շենքեր
Երևանի Կիրովի այգում կանգնեցված կարմիր բանակի մարտիկներին նվիրված հուշասյունը (1940, ճարտարապետ Հայկ Դավթյանի հետ)
Գյումրիում՝ «Անտառային» բնակելի թաղամասը
Վանաձորում՝ դպրոց, հանրախանութ


== Ծանոթագրություններ ==
(26) Պրոզերպինա

(26) Պրոզերպինա (անգլ.՝ Proserpina), աստերոիդ աստերոիդների հիմնական գոտում։ Հայտնաբերվել է 1853 թվականի մայիսի 5-ին Ռոբերտ Լյութերի կողմից Դյուսելդորֆում։
Միջին հեռավորությունը Արեգակից կազմում է 2,654107 ա. մ., առավելագույնը մոտենում է 2,4156 ա. մ. հեռավորության վրա և հեռանում 2,8926 ա. մ., իսկ Երկրի ուղեծրին Պրոզերպինա աստերոիդը նվազագույնը մոտենում է 1,4047 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1579,34 երկրային օրվա ընթացքում, իր ուղեծրով շարժվելով միջինում 0,227943 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,56° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Պրոզերպինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սրեդնայա (այլ կիրառումներ)

Սրեդնայա, կարող է վերաբերել՝

Սրեդնայա - գետ Ռուսաստանում, Խվոյկայի վտակը
Սրեդնայա - գետ Ռուսաստանում, թափվում է Բերինգի ծով
Պարանորմալ երևույթներ 4

Պարանորմալ երևույթներ (անգլերեն՝ Paranormal Activity 4), ամերիկյան սարսափ ժանրի ֆիլմ։ Ֆիլմը շարունակությունն է Պարանորմալ երևույթներ 1,2 և 3 ֆիլմերի։
Ֆիլմի համաշխարհային պերմիերան տեղի կունենա 2012 թվականի հոկտեմբերի 19-ին։


== Ծանոթագրություններ ==
Երմոլաևկա (ավան, Պերվոմայսկի շրջան)

Անվան այլ կիրառումների համար տե՛ս՝ Երմոլաևկա (այլ կիրառումներ)Երմոլաևկա (ուկրաիներեն՝ Єрмолаївка), ավան Ուկրաինայի Նիկոլաևի մարզի Պերվոմայսկի շրջանում։
2001 թվականի տվյալներով Երմոլաևկա ավանում բնակվում էր 97 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Շվեյցարիայի դրամահատարան

Շվեյցարիայի դրամահատարան (գերմ.՝ Swissmint), Շվեյցարիայի Համադաշնության պաշտոնական դրամահատարանը։ Տեղակայված լինելով Շվեյցարիայի մայրաքաղաք Բեռն քաղաքում, այն պատասխանատու է շվեյցարական ֆրանկի մետաղադրամների, ինչպես նաև արժույթի և ձուլակտորների բազմազանության համար։ Բացի կառավարության համար մետաղադրամներ պատրաստելուց, Շվեցարիայի դրամահատարանն արտադրում է նաև մեդալներ և հուշադրամներ մասնավոր պատվիրատուների համար։


== Կարգավիճակ ==
Շվեյցարիայի դրամահատարանը Շվեյցարիայի դաշնային կառավարության գործակալություն է։ Այն Դաշնային ֆինանսական վարչության մի մասն է, որն իր հերթին պատկանում է Ֆինանսների դաշնային դեպարտամենտին (Շվեյցարիայի ֆինանսների նախարարություն)։ 1998 թվականից ի վեր Համադաշնության պաշտոնական դրամահատարանը գործում է որպես անկախ բիզնես միավոր` Շվեյցարիայի դրամահատարան անունով։ 2005 թվականի դրությամբ Շվեյցարիայի դրամահատարանն ունի 21 աշխատող։


== Կառույց ==
Դրամահատարանի շենքը ազգային նշանակության ժառանգության վայր է։ Այն կառուցվել է 1903-1906 թվականներին, Թեոդոր Գոլի նախագծի հիման վրա, որը կառուցվեց փոխարինելու  Gerberngraben-ում գտնվող ավելի հին շենքին։ Չափավոր, արդյունաբերական ոճի դեղին աղյուսե շենքը գտնվում է մարմարե և ավազաքարե նեոռենեսանսյան ճակատի առջև։


== Ծանոթագրություններ ==


== Տես նաև ==
Շվեյցարիայի Ազգային բանկ, շվեյցարական թղթադրամների և դրամավարկային քաղաքականության համար պատասխանատու անկախ կառույց։


== Արտաքին հղումներ ==
Official website Archived 2009-03-09 at the Wayback Machine.
(գերմ.) Federal Finance Administration website on Swissmint
Ավգիաս

Ավգիյ, Ավգեյ, Ավգեաս (հին հունարեն՝ Αὐγέᾱς, Αὐγείᾱς- փայլուն), Հունական դիցաբանությունից էպեյեների ցեղի արքա Էլիդայում, արևի աստծո Հելիոսի և Գիռմինայի որդին։ Ուներ բազմաթիվ նախիրներ, որոնց համար անասնաֆերմաներում կառուցվում էին հսկայական ախոռներ (այսպես կոչված՝ «Ավգեյան ախոռներ», որոնցում իրականում պահվում էին նախևառաջ ցուլեր և այծեր)։ Հիշատակված է «Իլիական» վիպերգում Նեստորի պատմությունում (XI 701)։
Հելիոսի որդին (Պոսեյդոնի կամ Ֆոռբանտի), կամ Հելիոսի և Նավսիդամի, կամ էլ որդին Էլեյի, Պոսեյդոնի թոռը ։
Իրականացրել է Օլիմպիական խաղեր, արգոնավորդ։


== Հերակլի վեցերորդ սխրագործություն ==

Ավանդույթի համաձայն՝ գոմաղբը տարիներով չէր տարհանվում այդտեղից։ Ավգիայի անասնաֆերմայի մաքրումը մեկ օրում դարձել է Հերակլի սխրագործություններից մեկը ։ Հերակլը երկու հակառակ կողմերից կոտրեց պատը, որը շրջապատում էր անասնաֆերման, և տարավ այնտեղ Ալֆե եւ Փենիա գետերի ջրերը։ Պայմանի համաձայն՝ նա պետք է ստանար Ավգեասից պարգևատրում՝ իր ախոռի տասներորդ մասը, բայց Ավգեասը չտվեց խոստացածը։ Հերակլի պահանջները պաշտպանում էր Ավգեասի որդին՝ Ֆիլեյը, ով այդ պատճառով աքսորվել է հոր կողմից։ Ավելի ուշ Հերակլը պատերազմ սկսեց Ավգեասի հետ, որը այդքան էլ հաջող չէր Հերակլի համար, քանի որ Ավգեասի կողմից կռվում էին իր եղբայր Ակտոռի Մոլիոնիդներ սիամական երկվորյակներ որդիները, որոնք շատ հզոր և հմուտ զինվորներ էին։ Ավելի ուշ Հերակլը դավաճանում և սպանում է նրանց։ Հերակլի հաջորդ հարձակումը Էլիդայի վրա ավարտվեց Հերակլի կողմից Ավգեասի և իր որդիների սպանությամբ, բացի Ֆիլեայից․ վերջինս ժառանգեց Ավգեասի թագավորությունը Հերակլի համաձայնությամբ։
«Ավգեյան ախոռներ» արտահայտությունը դարձել է թևավոր խոսք և նշանակում է ուժեղ խառնաշփոթ, կիսատ գործեր։


== Ծանոթագրություններ ==
Պրեո Բոկաժ

Պրեո Բոկաժ (ֆր.՝ Préaux-Bocage), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 124 մարդ, բնակչության խտությունը` 28.70 մարդ/կմ²։ Բնակավայրը զբաղեցնում է 4.32 կմ² տարածք։


== Աշխարհագրություն ==
Գտնվում է Փարիզ քաղաքից 220 կմ արևմուտք, Կան քաղաքից` 18 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 83 աշխատունակ (15-64 տարեկան)  բնակիչ, որոնցից ակտիվ էին 62-ը, իսկ ոչ ակտիվները` 21։ Ակտիվության ցուցանիշը կազմում է 74,7 %։ 62 աշխատունակ մարդկանցից աշխատել է 60 անձ (33 տղամարդ և 27 կին)։ Գործազուրկ են եղել 2 անձ (2 տղամարդ և 0 կին)։ 21 անաշխատունակներից 11-ը եղել են աշակերտներ կամ ուսանողներ, 5-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մեծ Բրիտանիայի տնային առաջնություն 1888/1889

1888/1889 մրցաշրջանի Մեծ Բրիտանիայի տնային առաջնությունը վեցերորդն էր։ Հինգերորդ անգամ հաղթող դարձավ  Շոտլանդիայի հավաքականը՝ անգլիացիներին շրջանցելով մեկ միավորով։ Ուելսցիները երրորդն էին, իսկ  Իռլանդիայի հավաքականը կրկին հայտնվեց վերջին տեղում։
Մրցաշարը մեկնարկեց փետրվարին  Անգլիայի հավաքականի մասնակցությամբ երկու տնային հանդիպումներով։ Անգլիացիները 10։2 ընդհանուր հաշվով ջախջախեցին ուելսցիներին և իռլանդացիներին։  Շոտլանդիայի հավաքականը, հաղթելով իռլանդացիներին 7։0 հաշվով, ևս միացավ հաղթանակի համար պայքարին։ Մրցաշարի ելքը վճռվեց Լոնդոնում կայացած  Անգլիա- Շոտլանդիա խաղում, որն ընթացավ արագ տեմպով և շոտլանդացիները դժվարին հաղթանակ տարան 3։2 հաշվով՝ հաղթական գոլը խփելով վերջին րոպեին։ Ուելսիների հետ խաղում գրաբցվեց զրոյական ոչ-ոքի և շոտլանդացիները հինգերորդ անգամ նվաճեցին տիտղոսը։
 Ուելսի հավաքականը Ռիչարդ Ջարեթի հեթ-թրիկի շնորհիվ 3։1 հաշվով հաղթեց  Իռլանդիայի հավաքականին և ճանաչվեց երրորդը։


== Մրցաշարային աղյուսակ ==
Խ = Խաղ; Հ = Հաղթանակ; Ո = Ոչ-ոքի; Պ = Պարտություն; ԽԳ = Խփած Գնդակ; ԲԳ = Բաց Թողած Գնդակ; ԳՏ = Գնդակների Տարբերություն; Մ = ՄիավորԱղբյուր. 

Հաղթանակի համար շնորհվում էր 2 միավոր, ոչ-ոքիի համար՝ 1։


== Արդյունքներ ==


== Ռմբարկուներ ==
Փարաքար

Փարաքար, գյուղ Հայաստանի Արմավիրի մարզում, Վաղարշապատի տարածաշրջանում։


== Աշխարհագրություն ==
Հեռավորությունը Վաղարշապատից՝ 9 կմ, մարզկենտրոնից 35 կմ հեռավորության վրա։ Գտնվում է Երևան-Վաղարշապատ ավտոմայրուղու վրա։ Այստեղ է գտնվում Երևանի «Զվարթնոց» օդանավակայնը։
Նախկինում Փարաքարը կոչվել է Շիրաբադ, Պարակար անվանումները։ Փարաքարում կան տուֆի և կավի հանքեր։ Կավահանքը անվանվել է նաև փրփրաքար, ըստ ժողովրդական ստուգաբանության այս բառի աղավաղումից էլ առաջացել է «Փարաքար» անվանումը։
Համայնքը տեղադրված է Միջինարաքսյան հարթավայրում, ծովի մակարդակից ունի 870 մ բարձրություն։ Կլիման չոր, խիստ ցամաքային է։ Ձմեռները սկսվում են դեկտեմբերի կեսերին, հունվարյան միջին ջերմաստիճանը տատանվում է -3-ից -5 °C։ Ամառը տևական է՝ մայիսից մինչև հոկտեմբեր, օդի միջին ամսական ջերմությունը հասնում է 24-ից 26 °C, իսկ առավելագույնը՝ 42 °C։ Հաճախ լինում են խորշակներ, որոնք զգալի վնաս են հասցնում գյուղատնտեսությանը։ Մթնոլորտային տարեկան տեղումների քանակը 250-300 մմ է։ Բնական լանդշաֆտները կիսանապատներ են, որոնք ոռոգման ընթացքում վեր են ածվել կուլտուր-ոռոգելի լանդշաֆտի։ Ագրոկլիմայական տեսակետից համայնքն ընկած է բացարձակ ոռոգման գոտում։


== Պատմություն ==
Պեղումների ժամանակ Փարաքար գյուղից 1,5 կմ հեռավորության հյուսիս բլրաշարի վրա հայտնաբերվել են աշտարակ-մեհյանի ավերակներ, որի մուտքի մոտ գտնվել է արամեական արձանագրության բեկորներ, որը վկայում է, որ այն կառուցել է Արտաշես I` մ.թ.ա. 189-161 թթ։ Համայնքում կառուցված է Սբ. Հարություն եկեղեցին։


== Բնակչություն ==
Փարաքարի բնակչության փոփոխությունը ժամանակի ընթացքում` ստորև.

Ըստ ազգային վիճակագրական ծառայության տվյալների՝ 2005 թվականին համայնքն ունեցել է 8970 առկա բնակիչ, որից տղամարդիկ կազմում են 48 %, կանայք՝ 52 %։ Ըստ տարիքային կազմի բնակչությունը բաշխված է հետևյալ կերպ. մինչաշխատունակներ՝ 22 %, աշխատունակներ՝ 67 %, հետաշխատունակներ՝ 11 %։ Գյուղն ունի 2135 առկա տնտեսություն։ Ունի դպրոցներ, գրադարաններ, մանկապարտեզ, հիվանդանոց, բուժկայան, կապի հանգույց։


== Տնտեսություն ==
Գյուղատնտեսական հողահանդակներում մեծ բաժին ունեն վարելահողերը (115 հա), պտղատու (42 հա) և խաղողի այգիները (91 հա)։ Պետական հողերը գլխավորապես օգտագործվում են որպես վարելահողեր՝ 14 հա։ Զբաղվում են այգեգործությամբ, խաղողագործությամբ, դաշտավարությամբ, բանջարաբոստանային կուլտուրաների մշակությամբ, թռչնաբուծությամբ, անասնապահությամբ։ Մշակում են կերային կուլտուրաներ։
Ունի զարգացած արդյունաբերություն։ Այստեղ կան սննդի արդյունաբերության ձեռնարկություններ՝ գինու և խաղողի հումքի մշակման գործարան։ Ունի նաև պլաստմասե տարրաների արտադրություն, կահույքի ֆաբրիկա, բազալտի, ավազի արդյունահանում։


== Համայնքի հիմանխնդիրներ ==
Համայնքի հիմնախնդիրների մեջ գլխավորը ոռոգման ջրի հարցն է և ոռոգման, խմելու ջրի ջրագծերի, գյուղամիջյան ճանապարհների վերանորոգումը, դպրոցաշինության հարցը։ Կարևորվում է նաև գյուղատնտեսական մթերքների իրացումը։


== Տես նաև ==
Փարաքարի պատմության և մշակույթի անշարժ հուշարձանների ցանկ (Արմավիրի մարզ)


== Ծանոթագրություններ ==


== Արտաքին հղումներ ==
Արփինետ
Յանտռա

Յանտռա (էստ․՝ Jantra), գյուղ Էստոնիայի Պիլվամաա նահանգի Օռավա շրջանում։
2011 թվականի տվյալներով գյուղում բնակվում էր 33 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
2С15

2С15 «Նորով», խորհրդային հրետանային ինքնագնաց կայանք։ Ստեղծվել է 2С1 ինքնագնաց հաուբիցի բազայի վրա։ Սերիական արտադրության չի դրվել։


== Ստեղծման պատմություն ==
1970-ական թվականների կեսերը նշանավորվել են հակատանկային միջոցների նկատմամբ նոր պահանջներով։ Ինքնագնաց հակատանկային միջոցները պետք է լինեին շարժունակ, հնարավորություն ունենային մասնակցելու հակագրոհներին և հնարավորություն ունենային խոցելու տանկերին կրակային հենակետերից նշանակալի հեռավորության վրա։ Այդ պատճառով ՍՍՀՄ ռազմաարդյունաբերական համալիրի որոշումով 1976 թվականին մի շարք ձեռնարկությունների 100-միլիմետրանոց ինքնագնաց հակատանկային զենք մշակելու առաջադրանք տրվեց։ Զենքի կազմության մեջ պետք է մտներ կրակի ղեկավարման ավտոմատ ռադիոլոկացիոն համալիրը։ Նախագիծը ստացավ «Նորով» կոդային անվանումը։
Որպես բազա ենթադրվում էր օգտագործվել 2Ս1 Գվոզդիկա ինքնագնաց հաուբիցը։ Գլխամասային ձեռնարկություն նշանակվեց Յուրգինսկու մեքենաշինական գործարանը։ Ավտոմատ ռադիոլոկացիոն համալիրի պատասխանատուն էր Տուլայի «Ստրելա» կոնստրուկտորային բյուրոն։
2С15 փորձնական նմուշները պետք է արտադրեր «Արսենալ» գործարանը, սակայն գործարանը չկարողացավ նշված ժամկետում կազմակերպել արտադրությունը, այդ իսկ պատճառով ժամկետները հետաձգվեցին մինչև 1981 թվականը, սակայն այդ ժամկետում ևս փորձնական նմուշները պատրաստ չէին։ Համալիրի փորձարկումները սկսվեցին միայն 1983 թվականին։ Մինչ այդ, ի հայտ եկան նոր պրոբլեմներ և թերմշակումներ։ Փորձարկումներն ավարտվեցին 1985 թվականին։ Բայց մի շարք երկրների սպառազինության մեջ հայտնվեցին տանկեր, որոնց ճակատային զրահի դեմ 100-միլիմետրանոց հրետանին նվազ արդյունավետ էր։ «Նորով» համալիրը ճանաչվեց ոչ արդյունավետ և ՍՍՀՄ ռազմաարդյունաբերական համալիրի 1985 թվականի դեկտեմբերի որոշումով աշխատանքները դադարեցվեցին։


== Ծանոթագրություններ ==


== Արտաքին հղումներ ==
«Радиолокационные прицелы НПО «Стрела»»։ НПО «Стрела», радиолокационные прицелы։ Արխիվացված է օրիգինալից 2010-05-26-ին։ Վերցված է 2010-09-03
1996

1996 թվական,  նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1996 թվականն է, 
XX դարի 96-րդ տարին։


== Դեպքեր ==
Հուլիսի 19 - տեղի ունեցավ Ատլանտայի ամառային օլիմպիական խաղերի բացման արարողությունը։


== Ծնունդներ ==
Հունվարի 1 - Անդրեաս Պերեյրա, բելգիացի ֆուտբոլիստ, կիսապաշտպան
Մարտի 25 - Ադիբեկ Գրիգորյան, հայ քանդակագործ
Հունիսի 18 - Ալեն Հալիլովիչ, խորվաթ ֆուտբոլիստ
Հունիսի 20 - Դանիելե Վերդե, իտալացի ֆուտբոլիստ, կիսապաշտպան
Նոյեմբերի 16 - Ռոբերտ Աբաջյան, Լեռնային Ղարաբաղի Հանրապետության Պաշտպանության Բանակի զինծառայող, Պաշտպանության բանակի կրտսեր սերժանտ, հետմահու Արցախի հերոս (մ. 2016)։


== Մահեր ==
Փետրվարի 1 - Սուրեն Ազիզյան, հայ նկարիչ
Փետրվարի 21 - Վահագն Դավթյան, հայ բանաստեղծ (ծ․ 1905)
Մարտի 16 - Ադիբեկ Գրիգորյան, հայ քանդակագործ (ծ. 1922)
Մայիս 29 - Հրանտ Շահինյան, հայ մարմնամարզիկ, Օլիմպիական խաղերի (Հելսինկի 1952) կրկնակի մեդալակիր և կրկնակի արծաթե մեդալակիր (ծնվ. 1923)
Մայիսի 29 - Թամարա Թումանովա, բալետի պարուհի, կինոդերասանուհի, երգչուհի
Հունիս 18 - Էլլա Ֆիցջերալդ, ամերիկացի ջազային երգչուհի (ծնվ. 1917)
Հունիս 18 - Մայքլ Տեր-Պողոսյան, հայազգի ֆիզիկոս, գյուտարար (ծնվ. 1925)
Հուլիս 10 - Ալեք Մանուկյան, հայ հասարակական գործիչ, մեծահարուստ բարերար, ճարտարագետ, արդյունաբերող, Հայաստանի ազգային հերոս (ծնվ. 1901)
Հուլիսի 25 - Միքայել Թարիվերդիև, ազգությամբ հայ ճանաչված երգահան (ծնվ. 1931)
Օգոստոս 12 - Վիկտոր Համբարձումյան, աստղաֆիզիկոս, Հայաստանի Գիտությունների ակադեմիայի նախագահ, Բյուրականի աստղադիտարանի հիմնադիր (ծնվ. 1908)
Սեպտեմբերի 13 - Թուփաք Շակուր, ամերիկյան հիփ-հոփ երգիչ (ծնվ. 1973)
Հունիսի 15 - Էլլա Ֆիցջերալդ, ամերիկացի ջազ երգչուհի (ծնվ. 1917)։
Սեպտեմբերի 17 - Սպիրո Ագնյու, հույն քաղաքական գործիչ
Վահագն Դավթյան - հայ բանաստեղծ (ծ. 1922)
Բենսդորֆ

Բենսդորֆ (գերմ.՝ Bensdorf), կոմունա Գերմանիայի Բրանդենբուրգ հողատարածքում։
Գտնվում է Պոտսդամ Միթելմարկ շրջանի կազմում։ Բնակչությունը կազմում է 1240 մարդ (ըստ 2010 թվականի դեկտեմբերի 31-ի).։ Տարածքը կազմում է 34,13 կմ²։ Պաշտոնական կոդ՝ 12 0 69 028։
Կոմունան ներառում է 5 գյուղական շրջան։


== Ծանոթագրություններ ==
Ստրասբուրգի դեկորատիվ արվեստի թանգարան

Ստրասբուրգի դեկորատիվ արվեստի թանգարանը գտնվում է Ֆրանսիայի Ստրասբուրգ քաղաքում։ Թանգարանը Ռոհան պալատի առաջին հարկում է, որը նախկինում եղել է Էլզաս նահանգի մայրաքաղաքի՝ Ստրասբուրգի, իշխանապետ–եպիսկոպոսների բնակավայրը։


== Հավաքածուները ==
Թանգարանի հավաքածուները Ռոհան պալատին են հասել 1898 թվականին՝ Վիլհելմ ֆոն Բոնդի կողմից 1890 թվականին հիմնադրված Հոհենլոհ թանգարանից։ Հավաքածուն երկու մասից է կազմված․ Ռոհան պալատի կարդինալների բնակարաններն ու սենյակները և Ստրասբուրգի դեկորատիվ արվեստի կտորները՝ 1681–ից 1871 թթ․ ընկած ժամանակահատվածից։ Այս տարիներին նախորդող ժամանակահատվածին պատկանող հավաքածուները ցուցադրված են հարևան Նոթր Դամի ստեղծագործությունների թանգարանում։
Հավաքածուի ամենանշանավոր մասն են կազմում հատկապես Ստրասբուրգի հախճապակյա կերտվածքները՝ Ժան և Փոլ Հանոնգ եղբայրների ճենապակի ու հախճապակի պատրաստող գործարանում արտադրված։ Հավաքածուն նաև ներառում է Նիդերվիլեր քաղաքում արտադրված հախճապակյա արտադրանքներ ու Ստրասբուրգի հայտնի ոսկերիչներ Կրիստեյնի և Իմլինի կողմից պատրաստված գեղարվեստական կերտվածքներ։
Վերոհիշյալ իշխանապետ–եպիսկոպոսների բնակավայրերը վերականգնվել են իրենց՝ մինչև Ռոհան պալատի 1870 և 1944 թթ․ ռմբակոծությունների նախկին տեսքին։ Այս սենյակները զարդարված են ստուկկոյով, ֆրեսկոյով, տեսողական պատրանքներով, գոբելեն գորգերով, ջահերով, բնօրինակ շինուազրիով։ Կտավների ու փայտի վրա նկարված գեղանկարչությունն ու կահույքը հիշեցնում են ռոկոկո ոճը և ցուցադրում Առաջին կայսրության շրջանին տիպիկ տեխնիկական ու գեղարվեստական բարձրաստիճան ստույգությունը։
Թանգարանում են պահված նաև Ստրասբուրգի տաճարի հայտնի աստղագիտական ժամացույցի մասնիկներ, որոնցից ամենանշանավորը աքաղաղի կերպարանքով ավտոմատն է, որն աշխարհի ամենահին ավտոմատն է համարվում։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
https://www.musees.strasbourg.eu/musee-des-arts-decoratifs
https://www.musees.strasbourg.eu/les-appartements-du-palais-rohan
Աբդել Ֆաթթահ Ալ-Սիսի

Աբդել Ֆաթթահ Ալ-Սիսին (արաբ․՝ عبد الفتاح سعيد حسين خليل السيسي‎‎, նոյեմբերի 19, 1954(1954-11-19), Կահիրե, Եգիպտոս), Եգիպտոսի գործող նախագահ։


== Կենսագրություն ==
Աբդել Ֆաթթահ Ալ-Սիսին ծնվել է 1954 թվականի նոյեմբերի 19-ին Եգիպտոսի մայրաքաղաք Կահիրեյում։


== Զինվորական Ծառայություն ==
1977 թվականին Աբդել Ֆաթթահ Ալ-Սիսին ավարտել է Եգիպտոսի ռազմական ակադեմիան, Եգիպտոսի Հրամանատարաշտաբային քոլեջը։ Ռազմական ուսումը շարունակել է Մեծ Բրիտանիայում ու Փենսիլվանիայի Բարձրագույն բանակային ռազմական քոլեջում։ Ավարտելուց հետո՝ ստանալով սպայի կոչում նա ծառայության է անցել Եգիպտոսի զինված ուժերում։ Նա նաև զբաղեցրել է ռազմական կցորդի պաշտոնը Սաուդյան Արաբիայում։ 2003 թվականի նա այցելեց ռազմական գործի կուրսերի՝ բարձրագույն ռազմական քոլեջում։ կուրսային ծառայության ժամանակ նա՝ գրել է Մերձավոր Արևելքի դեմոկրատիայի մասին։


== Հեղափոխության ժամանակաշրջան ==
2011 թվականի փետրվարին՝ միացել է Զինված ուժերի գերագույն խորհրդին՝ դառնալով ամենաերիտասարդ անդամը։ Հոսնի Մուբարաքի հրաժարականից հետո գերագույն խորհուրդը ստանձնեց կառավարության գործառույթները։ 2012 թվականի օգոստոսի 12-ին Աբդել Ֆաթթահ Ալ-Սիսին գեներալի կոչումով նշանակվեց խորհրդի ղեկավար։ Միևնույն ժամանակ Անդել Ֆաթթահ Ալ-Սիսին դարձավ երկրի զինված ուժերի գլխավոր հրամանատար, պաշտպանության նախարար։


== Նախագահի Թեկնածու ==
2013 թվականին սկսեցին լուրեր տարածվել, որ Աբդել Ֆաթթահ Ալ-Սիսին ամենայն հավանականությամբ առաջադրվելու է, որպես նախագահի թեկնածու։ Աբդել Ֆաթթահ Ալ-Սիսին խոստացավ հնազանդվել ժողովրդի կամքին, որից հետո ստացավ ժողովրդի աջակցությանը։ Փողոցներում հետզհետե սկսվեցին վաճառվել դրոշներ, պաստառներ, մագնիսներ Ալ-Սիսիի պատկերներով։ 2014 թվականի հունվարի 27-ին նախագահի պաշտոնակատար՝ Ադլի Մանսուրը ԱբդելՖաթթահ Ալ-Սիսիին նշամակեց ֆեդմարշալի կոչմանը։


== Նախագահական Ընտրություններ ==
Եգիպտոսում նախագահական ընտրությունները տեղի ունեցան 2014 թվականի մայիսի 26-28-ը։ Կենտրոնական ընտրական հանձնաժողավը հաղորդեց նախագահական ընտրությունների արդյունքը. ըստ կեենտրանական ընտրական հանձնաժողովի զեկույցի համաձայն Աբդել Ֆաթթահ Ալ-Սիսին ստացավ ձայների 92,9% (23 264 306 ձայն), իսկ մյուս թեկնածու Համդին Սաբահը ընդամենը 3% (752 000 ձայն)։


== Նախագահական գործունեություն ==
Նախագահ Աբդել Ֆաթթահ Ալ-Սիսին կյանքի կոչեց շատ հավակնոտ ծրագրերի։ Այդպիսի ծրագրերից են նոր մայրաքաղաքի կառուցումը, նոր ջրանցք կառուցելը կամ լայնածավալ բնակարանաշինությունը։


=== Նոր ջրանցքի կառուցում ===
Նոր Ջրանցքի կառուցումը այլընտրանք կլինի և կբեռնաթափի Սուեզի ջրանցքը։ Այդ նախագծի իրականցումը կարժենա շուրջ 4 մլրդ. ԱՄՆ դոլար։ Այս նոր ջրանցքը զուգահեռ կլինի Սուեզի ջրանցքին, և նրա երկարությունը կլինի կիսով չափ։


=== Նոր մայրաքաղաքի կառուցում ===
Արդեն սկսվել է Նոր մայրաքաղաքի կառուցումը, այն արդեն ձեռք է բերել նոր մականուն «երկրորդ Դուբայ» անվանմամբ։ Այն կարող է ոչ միայն մրցակցել այժմյան շքեղ բիզնես կենտրոն Դուբայի հետ, այլ նաև մասամբ թևթեվացնել Կահիրեն։ Այդ նախագծի իրականացումը Եգիպտոսի համար կարժենա ավելի քան 45 մլրդ. ԱՄՆ դոլար։ Բացի այդ Աբդել Ֆաթթահ Ալ-Սիսին հայտարարել է այդ քաղաքում կառուցել մոտ մեկ միլիոն բնակարան, որով ել կբեռնաթափվի Կահիրեն։


== Ծանոթագրություններ ==


== Աղբյուրներ ==
Աբդել Ֆաթթահ Ալ-Սիսի (անգլ.)
Աբդել Ֆաթթահ Ալ-Սիսի (անգլ.)
Աբդել Ֆաթթահ Ալ-Սիսի
(4989) Ջոգոլդշտեյն

(4989) Ջոգոլդշտեյն (անգլ.՝ Joegoldstein), աստերոիդ աստերոիդների հիմնական գոտում։ Հայտնաբերվել է 1981 թվականի փետրվարի 28-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,573432 ա. մ., առավելագույնը մոտենում է 2,1 ա. մ. հեռավորության վրա և հեռանում 3,0469 ա. մ.։ Արեգակի շուրջ մեկ ամբողջական պտույտ է կատարում 1507,88 երկրային օրվա ընթացքում, իր ուղեծրով շարժվելով միջինում 0,238745 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4989) Ջոգոլդշտեյն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)